AJUTORUL DE DECES

 In cadrul CJP Vrancea, plata ajutorului de deces se efectueaza prin casieria instituţiei sau prin mandat postal, la solicitarea beneficiarilor, aceasta fiind modalitatea de plată folosită pentru plata acestor drepturi în cazul decesului asiguratului sistemului public de pensii, al pensionarului sau al unui membru de familie aflat în întreţinerea asiguratului şi/sau pensionarului, în condiţiile prevăzute de *Legea nr. 263/2010 privind sistemul unitar de pensii publice*, subliniind ca, prin casierie se mai achită si drepturile cuvenite şi neîncasate sau neachitate până la decesul beneficiarului, în condiţiile *art. 120 din actul normativ mai sus mentionat.*

 *Pentru perioada 01.01.2019 – 14.03.2019, cuantumul acestui ajutor de deces a fost in suma de 4162 lei, in cazul decesului asiguratului sau pensionarului si suma de 2081 lei, acordata unui membru de familie al asiguratului sau pensionarului*, iar **pentru perioada 15.03.2019 – 31.12.2019, cuantumul acestui ajutor este in suma de 5163 lei, in cazul decesului asiguratului sau pensionarului si suma de 2582 lei, acordata unui membru de familie al asiguratului sau pensionarului**.

 Potrivit *Legii nr. 263/2010 si a H.G. nr. 257/2011 privind Normelor de aplicare a prevederilor Legii nr. 263/2010*, **in cazul decesului asiguratului sau pensionarului, beneficiaza de ajutor de deces o singura persoana care face dovada ca a suportat cheltuielile ocazionate de deces si care poate fi, dupa caz, sotul supravietuitor, copilul, parintele, tutorele, curatorul sau, in lipsa acestora, oricare persoana care face aceasta dovada, cuantumul acestui ajutor fiind stabilit anual prin legea bugetului asigurarilor sociale de stat si nu poate fi mai mic decat valoarea castigului salarial mediu brut utilizat la fundamentarea bugetului asigurarilor sociale de stat.**

 **Asiguratul sau pensionarul beneficiaza de ajutor de deces in cazul decesului unui membru de familie care nu era asigurat sau pensionar la data decesului,** prin membru de familie, in sensul acestei legi, intelegandu-se **sotul, copiii proprii, copiii adoptati, copiii aflati in plasament familial sau cei incredintati spre crestere si educare familiei, in varsta de pana la 18 ani sau, daca isi continua studiile, pana la terminarea acestora, fara a depasi varsta de 26 ani, precum si copiii incapabili de munca, indiferent de varsta, daca si-au pierdut capacitatea de munca inaintea varstelor mentionate, precum si parintii si bunicii oricaruia dintre soti.**

 Ajutorul de deces se acorda, dupa caz, pe baza urmatoarelor documente, si anume:

* cerere pentru acordarea ajutorului de deces;
* certificat de deces (copie si original);
* act de identitate al solicitantului (original si copie);
* acte de stare civila ale solicitantului, din care sa rezulte gradul de rudenie cu decedatul, sau, dupa caz, actul care atesta calitatea de tutore, curator, mandatar (original si copie);
* dovada ca solicitantul a suportat cheltuielile ocazionate de deces (original si copie);
* act medical emis sau vizat de medicul expert al asigurarilor sociale, prin care se atesta boala care l-a facut inapt si data ivirii acesteia, in cazul copilului inapt in varsta de peste 18 ani (original);
* adeverinta care sa certifice ca, la data decesului, membrul de familie cu varsta cuprinsa intre 18 si 26 ani, urma o forma de invatamant organizata potrivit legii (original).

 **Ajutorul de deces poate fi solicitat, pe baza actelor justificative, in cadrul termenului general de prescriptie (3 ani), calculat de la data decesului si se achita in termen de 3 zile lucratoare de la solicitare**, de catre:

* *institutia care gestioneaza bugetul asigurarilor pentru somaj, in cazul decesului somerului, respectiv al unui membru de familie al acestuia;*
* *casa teritoriala de pensii, in cazul decesului pensionarului sau al asiguratului prevazut la art. 6, alin. (1), pct. I, II si IV si alin. (2) din Legea nr. 263/2010, respectiv al unui membru de familie al acestuia*